b"\n_START_ARTICLE_\nTuktut Nogait National Park\n_START_SECTION_\nKlima\n_START_PARAGRAPH_\nOmr\xc3\xa5det hvor Tuktut Nogait National Park ligger har arktisk klima, vintrene er lange og kolde og sommeren kort. Da meget af landskabet best\xc3\xa5r af \xc3\xa5ben, tr\xc3\xa6l\xc3\xb8s tundra er det desuden n\xc3\xa6sten altid forbl\xc3\xa6st._NEWLINE_Middeltemperaturen om vinteren kan v\xc3\xa6re s\xc3\xa5 lav som minus 26 \xc2\xb0C, men om sommeren kan middeltemperaturen g\xc3\xa5 op til plus 5 \xc2\xb0C. Nedb\xc3\xb8ren er lav, i gennemsnit mellem 200-300 millimeter per \xc3\xa5r._NEWLINE_Klimaet i de nordlige dele af parken har et mere maritimt tr\xc3\xa6k p\xc3\xa5 grund af n\xc3\xa6rheden til Amundsen Gulf end de centrale og sydlige dele hvor klimaet er mere kontinentalt. Dette viser sig blandt andet ved at de nordlige dele af parken har mere nedb\xc3\xb8r og dis om sommeren, mens de centrale og sydlige dele har mindre dis og nedb\xc3\xb8r og st\xc3\xb8rre temperaturforskelle.\n_START_SECTION_\nHistorie\n_START_PARAGRAPH_\nI Tuktut Nogait National Park har man fundet spor af menneskelig tilstedev\xc3\xa6relse mindst 1.000 \xc3\xa5r tilbage. Der findes mindst 360 ark\xc3\xa6ologisk interessante steder identificeret, specielt langs den nordlige kyst og langs omr\xc3\xa5dets floder. De f\xc3\xb8rste mennesker i omr\xc3\xa5det h\xc3\xb8rte formodentlig til Thulekulturen eller dens n\xc3\xa6re efterf\xc3\xb8lgere. Efter disse fulgte inuvialuit, som traditionelt har anvendt omr\xc3\xa5det for fiskeri og jagt._NEWLINE_Den f\xc3\xb8rste europ\xc3\xa6er som n\xc3\xa5ede omr\xc3\xa5det var den franske mission\xc3\xa6r \xc3\x89mile Petitot i \xc3\xa5r 1867. Da omr\xc3\xa5det var s\xc3\xa5 afsides beliggende tog det dog lang tid inden det udforskedes mere omhyggeligt. Mellem 1908 og 1912 f\xc3\xa6rdedes opdagelsesrejsende Vilhjalmur Stefansson langs den nordlige kyst med en  ekspedition for at udforske omr\xc3\xa5det mellem Mackenzie Rivers delta og Coronation Gulf. Hudson's Bay Company etablerede en udpost ved Letty Harbour i 1930, men denne blev nedlagt  i 1937 eftersom handlen ikke blev rentabel."